b'\n_START_ARTICLE_\nDomingo Raymundo\n_START_PARAGRAPH_\nSi Domingo Raymundo ay tubong Maynila. Isinilang siya noong Mayo 14, 1904._NEWLINE_Nagsimula siyang sumulat ng tula sa gulang na labimpito, taong 1921 noon. Naging makata ng Ilaw at Panitik noong 1934 at makata ng Liwayway noong 1935._NEWLINE_Napabilang siya sa pamunuan ng Taliba noong 1927 at nagsulat at naglathala ng kanyang mga tula araw-araw sa nasabing pahayagan._NEWLINE_Hinirang siya ng Ilaw at Panitik na Makata ng Pandacan noong 1935. Naging Prinsipe ng Balagtasan noong 1934 nang talunin niya si Nemesio Caravana sa isang Balagtasang idinaos sa Olympic Stadium._NEWLINE_Naging pinuno rin at isa sa Tatsulok ng Samahang Kuwartetong Ilaw at Panitik.'